หนูอายุ12ปีประจำเดือนมา วันที่10ตุลาคม ตอนนี้เดือนมกราคม ประจำเดือนยังไม่มาเลยค่ะ สาเหตุเพราะอะไร?และหนูควรทำอย่างไร? ประจำเดือนหนูถึงยังไม่มา ช่วยตอบหนูด้วยนะคะ หนูกังวนมากๆค่ะ(หนูเป็นคนที่ไม่กินผัก)
สวัสดีค่ะ ในช่วง 1-2 ปีแรกของการเริ่มมีประจำเดือนในวัยรุ่น อาจมีรอบประจำเดือนที่ไม่สม่ำเสมอได้ เป็นผลเนื่องจากรังไข่ยังผลิตฮอร์โมนเพศได้ไม่สมบูรณ์ แต่หากประจำเดือนหายไปนาน อาจเกิดได้จาก1. การตั้งครรภ์ หากเคยมีเพศสัมพันธ์ ก็มีโอกาสที่จะตั้งครรภ์ได้ แต่หากไม่เคยมี ก็ไม่ใช่สาเหตุนี้ค่ะ2.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome (PCOS)ผู้ที่เป็นโรคนี้มักจะมีรูปร่างอ้วน ผิวมัน มีสิวมาก และมีขนตามลำตัวดกมากกว่าผู้หญิงทั่วไป4.มีภาวะไทรอยด์ฮอร์โมนเป็นพิษ หรืออาจมีไทรอยด์ฮอร์โมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมอง5. เกิดการตีบตันของปากมดลูกหรือโพรงมดลูก ซึ่งเกิดจากพังผืดที่เป็นผลจากการอักเสบของมดลูก ซึ่งจะเกิดในผู้ที่เคยมีเพศสัมพันธ์มาก่อนแนะนำให้รอดูประจำเดือนไปอีกซักระยะค่ะ หากประจำเดือนขาดหายไปนานกว่า 6 เดือน ควรไปพบแพทย์เพื่อหาสาเหตุและรักษาค่ะ